Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta päätöksen tekemiseksi nuorisotoimintaohjelman (Youth in Action) perustamisesta ajanjaksoksi 2007–2013 /* KOM/2006/0465 lopull. - COD 2004/0152 */





[pic] | EUROOPAN YHTEISÖJEN KOMISSIO | Bryssel 28.8.2006 KOM(2006) 465 lopullinen 2004/0152 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta päätöksen tekemiseksi nuorisotoimintaohjelman (Youth in Action) perustamisesta ajanjaksoksi 2007–2013 2004/0152 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta päätöksen tekemiseksi nuorisotoimintaohjelman (Youth in Action) perustamisesta ajanjaksoksi 2007–2013 1. TAUSTA Ehdotuksen toimittaminen Euroopan parlamentille ja neuvostolle (asiakirja KOM(2004) 471 lopullinen – 2004/0152(COD)): | 14. heinäkuuta 2004 | Alueiden komitean lausunto: Euroopan talous- ja sosiaalikomitean lausunto: | 17. marraskuuta 2004 10. maaliskuuta 2005 | Euroopan parlamentin lausunto, ensimmäinen käsittely: | 25. lokakuuta 2005 | Komission muutettu ehdotus (asiakirja KOM(2006) 228 lopullinen): | 24. toukokuuta 2006 | Yhteisen kannan hyväksyminen: | 24. heinäkuuta 2006 | 2. KOMISSION EHDOTUKSEN TARKOITUS Nuorisotoimintaohjelmalla pyritään ensisijaisesti tukemaan nuorten kokemuksia Euroopan kansalaisuudesta. Tätä varten kaikilla tasoilla on tarjolla erilaisia aktiivisen osallistumisen muotoja, joilla kansalaisuudesta pyritään tekemään konkreettisempaa. Ohjelmalla olisi myös pyrittävä edistämään yhteisvastuullisuutta nuorten keskuudessa muun muassa sosiaalisen yhteenkuuluvuuden vahvistamiseksi unionissa ja nuorten keskinäisen ymmärtämyksen edistämiseksi eri maissa, myös Euroopan unionin ulkopuolisissa kumppanimaissa. Sillä olisi myös edistettävä nuorten aloitteellisuutta, luovuutta ja yrittäjähenkisyyttä sekä tarjottava nuorille mahdollisuus hankkia osaamista, joka on välttämätöntä heidän henkilökohtaiselle ja ammatilliselle kehittymiselleen. Ohjelmalla olisi lisäksi myötävaikutettava nuorisotoimintojen tukijärjestelmien laadun kehittämiseen sekä nuorisojärjestöjen kykyyn edistää kyseisiä toimintoja ja tukea eurooppalaista nuorisopolitiikan yhteistyötä. Julkisena tavoitteena on maksimoida yhteisön toimen vaikutus kansallisella, alueellisella ja paikallisella tasolla toissijaisuuden periaatetta noudattaen. Näiden tavoitteiden saavuttamiseksi ohjelmassa on viisi erillistä ja toisiaan täydentävää osaa. 3. YHTEISTÄ KANTAA KOSKEVAT HUOMAUTUKSET Yhteinen kanta hyväksyttiin 24. heinäkuuta 2006 yksimielisesti. Komissio voi hyväksyä yhteisen kannan, koska se katsoo sen olevan riittävä kompromissi, joka perustuu laajalti komission muutettuun ehdotukseen, jossa hyväksyttiin joukko Euroopan parlamentin ensimmäisessä käsittelyssä tekemiä tarkistuksia, joista neuvosto pääsi osittaiseen poliittiseen yhteisymmärrykseen. Lisäksi komission muutettuun ehdotukseen tehdyt tarkistukset vastaavat kolmen toimielimen välillä saavutettua sopimusta, jolla pyritään hyväksymään ohjelman perustamista koskeva päätös nopeasti. Komission muutettuun ehdotukseen on tehty vain joitakin pieniä sisältöä koskevia muutoksia: a) muutetussa komission ehdotuksessa ohjelman toimelle 3 (Nuorten maailma - Youth in the World) osoitettavien varojen vähimmäismäärä on 4 prosentin sijasta 6 prosenttia, b) Euroopan nuorisofoorumin kanssa tehdyn sopimuksen seuranta, mukaan lukien foorumin vuosittainen työsuunnitelma ja vuosikertomus, kuuluu hallintamenettelyn (”komitologia”) piiriin. Voidaan todeta, että toimelle 3 osoitettavien varojen vähimmäismäärän lisääminen ei juuri pienennä jäljelle jäävää marginaalia (22 prosenttia 24 prosentin sijasta), joka jaetaan muille ohjelman osille vuosittaisten painopistealueiden mukaan. Komissio toteaa, että neuvoston yhteisessä kannassa (13 artikla) tarkoitettu 785 miljoonan euron kokonaisrahoitus vuodeksi 2004 vastaa nykyisillä hinnoilla 885 miljoonaa euroa. 4. PÄÄTELMÄT Komissio katsoo, että 24. heinäkuuta 2006 yksimielisesti hyväksytty yhteinen kanta on ehdotuksen tärkeimpien tavoitteiden ja periaatteiden mukainen. Komissio toteaa, että Euroopan parlamentin kulttuuri- ja koulutusvaliokunnan puheenjohtaja on ilmoittanut neuvoston puheenjohtajavaltiolle osoittamassaan 26. kesäkuuta 2006 päivätyssä kirjeessä, että jos yhteinen kanta hyväksytään sellaisenaan, hän suosittelee valiokunnalle yhteisen kannan hyväksymistä toisessa käsittelyssä. Siksi komissio voi tukea yhteistä kantaa, joka on kolmen toimielimen välillä saavutetun sopimuksen mukainen.